|  |
| --- |
| **Objekta higiēniskais novērtējums** |
| Daugavpils |

|  |
| --- |
| 01.06.2023. |

|  |
| --- |
| 1. **Objekta nosaukums:** Diennakts nometne |
| 1. **Objekta īpašnieks:** **Organizētājs:** SIA “OnPlate”, reģ. Nr. 40103824945, Alauksta iela 21-26, Rīga, LV-1009 |
| 1. **Objekta adrese:** Ilgas iela 15, Medumi, Medumu pagasta, Augšdaugavas novads, LV-5460 |
| 1. **Novērtēšanu veica:** apsekojums netika veikts, pamatojoties uz Sabiedrības veselības departamenta Latgales kontroles nodaļas 03.11.2022. Kontroles aktu Nr. 00481822 |
| 1. **Novērtēšanā piedalījās:** - |
| 1. **Konstatēts:**   **6.1. Vispārīgās ziņas par objektu/ objekta raksturojums**  Pamatojoties uz Medumu speciālās pamatskolas 01.06.2023. pieteikumu Nr. 1-17/53, Medumu speciālajā pamatskolā un tās teritorijā paredzēts organizēt diennakts nometni. Nometne paredzēta no 12.06.2023. līdz 15.06.2023., maksimālais dalībnieku skaits 40.  Nometnes vajadzībām tiks izmantots skolas internāts, ēdināšanas bloks, mācību klases, aktu zāle un sanitārās telpas. Dalībniekus paredzēts izmitināt internāta telpās, maksimālais gultas vietu skaits – 80. Gultasvietu skaists vienā istabiņā no 4 līdz 8. Nometnes dalībnieku vajadzībām gultas piederumus (segas, spilvenus, matračus) un gultasveļu nodrošina Medumu speciālā pamatskola. Istabiņās ir nodrošināta iespēja glabāt personīgās mantas, ir naktsgaldiņi, skapji. Bērnu izmitināšana paredzēta atkarībā no bērnu vecuma un dzimuma.  Ēdināšanu nodrošinās skolas ēdnīca un medicīniskos pakalpojumus sniegs skolas medmāsa.  Medumu speciālās pamatskolas teritorijā ir iespēja organizēt bērnu pieņemšanu un nodošanu vecākiem, ievērojot 2 m distanci. Roku nosusināšanai paredzēti vienreizējās lietošanas papīra dvieļi. Darbiniekiem un nometņu dalībniekiem nodrošināti atbilstoši roku dezinfekcijas līdzekļi. Izlietotos individuālos aizsardzības līdzekļus savāks speciāli marķētos dubultos atkritumu maisos, kurus paredzēts ievietot konteinerā, kas paredzēts nešķirotiem atkritumiem. Darbinieki, kas veic telpu mitro uzkopšanu, informēti, ka telpās jāveic regulāru uzkopšanu vismaz divas reizes dienā, tualetes telpās vismaz reizi 3 stundās. Telpās izvietotas skaidri salasāmas norādes ievērot 2 m distanci. Ir paredzēta atsevišķa telpa, nometnes darbinieku vai dalībnieku ar saslimstības simptomiem izolēšanai.  Nometnes telpas un teritorija ir piemērota nometnes vajadzībām un ir nepieciešamās telpu grupas. Telpu higiēniskais stāvoklis apmierinošs. Meiteņu un zēnu sanitārajos mezglos personīgās higiēnas ievērošanas apstākļi ir nodrošināti. Sanitāri tehniskās ierīces ir darba kārtībā, to aprīkojums atbilst prasībām.  **6.2. Iekštelpu virsmu apdare**  Telpu apdarei tika izmantoti higiēnas prasībām un telpu funkcionālai nozīmei atbilstoši materiāli, viegli kopjami.Telpas ir tīras un sakārtotas.  **6.3. Apgaismojums**  Telpās ir nodrošināts dabiskais un mākslīgais apgaismojums. Apgaismes ķermeņi darba kārtībā.  **6.4. Siltumapgāde**  Nav nepieciešama.  **6.5. Gaisa apmaiņa**  Telpās ir iespēja nodrošināt regulāru telpu vēdināšanu, atverot logus. Sanitārajās telpās - nosūces ventilācija.  **6.6. Ūdens apgāde**  Ūdensapgādes sistēma – centralizēta, Medumu ciema tīkli. Dzeramā ūdens kvalitāte atbilst Ministru kabineta 14.11.2017. noteikumu Nr.671 „Dzeramā ūdens obligātās nekaitīguma un kvalitātes prasības, monitoringa un kontroles kārtība” prasībām. Iesniegts Pārtikas drošības, dzīvnieku veselības un vides zinātniskā institūta „BIOR” 09.03.2023. dzeramā ūdens testēšanas pārskats Nr. PV-2023-P-17486.01.  **6.7. Kanalizācijas sistēma**  Kanalizācijas sistēma – centralizēta, Medumu ciema tīkli.  **6.8. Teritorijas labiekārtošana**  Teritorija labiekārtota.  **6.9. Vides pieejamība**  Nav paredzēta.  **6.10.Riska faktoru novērtēšana un cita informācija**  Uzkopšanu veic skolas darbinieki. Telpas tiek uzkoptas atbilstoši higiēnas prasībām. Uzkopšanas inventārs ir marķēts, uzglabā bērniem nepieejamā vietā. Tualetes telpām lieto atsevišķu uzkopšanas inventāru. Sanitārajās telpās tiek lietoti dezinfekcijas līdzekļi atbilstoši lietošanas instrukcijai. Uzglabā īpaši paredzētā vietā. |
| **7. Slēdziens** Diennakts nometnes telpas, Medumu specialajā pamatskolā, Medumos, Medumu pagastā, Augšdaugavas novadā, atbilst higiēnas prasībām. |
| 1. **Rekomendējamie pasākumi**   1. Nodrošināt Ministru kabineta 01.09.2009. noteikumu Nr.981 „Bērnu nometņu organizēšanas un darbības kārtība” prasību izpildi;  2. Nometņu darbības laikā ievērot 18.05.2023. vadlīnijas „Vadlīnijas piesardzības pasākumiem bērnu nometņu organizētājiem”;  3. Stingri ievērot normatīvo aktu prasības atbilstoši epidemioloģiskās situācijas attīstībai valstī (Ministru kabineta 28.09.2021. noteikumi Nr.662 „Epidemioloģiskās drošības pasākumi Covid-19 infekcijas izplatības ierobežošanai”);  4. Sekot līdzi Slimību profilakses un kontroles centra sniegtajām rekomendācijām par telpu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu. Biežāk lietotās virsmas un priekšmetus, rokas dezinficēt, izmantojot 70% spirtu saturošus dezinfekcijas līdzekļus. Telpu dezinfekcijai – 70 % etanola šķīdumu, nātrija hipohlorīta šķīdumu kā arī citus dezinfekcijas līdzekļus, kas ir efektīvi pret apvalkotajiem (corona) vīrusiem, piemēram, 50% izopropanolu saturoši līdzekļi;  5. Nedrīkst pieļaut nepiederošu personu uzturēšanos nometnes teritorijā;  6. Ja vasarā – peldsezonas laikā, nometnes darbības vietā ir paredzēta nometnes dalībnieku  peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Veselības inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 28.11.2017. noteikumu Nr.692 „Peldvietas izveidošanas, uzturēšanas un ūdens kvalitātes pārvaldības kārtība” prasībām. Peldēšanos organizē peldvietās, kas iekļautas valsts monitoringa programmā vai kurās pirms nometnes darbības uzsākšanas ir veikta peldvietas ūdens kvalitātes pārbaude jebkurā šajā jomā akreditētā laboratorijā |

|  |  |
| --- | --- |
| Sabiedrības veselības departamenta  Latgales kontroles nodaļas vides veselības analītiķe | Līga Kursīte |

Līga Kursīte, 65424547,

liga.kursite@vi.gov.lv